
DR.30.10.2018                                                                                                                            125                   

 
kompetensi, dengan izin, competency-based curriculum dengan mengambil kira 
pengetahuan, kemahiran, sikap dan tingkah laku serta nilai yang relevan bagi menyediakan 
murid menghadapi cabaran abad ke-21.  

Ketiga, pentaksiran akan berubah. Iaitu KPM akan menggantikan peperiksaan untuk 
murid tahap satu iaitu tahun satu, tahun dua dan tahun tiga dengan pentaksiran alternatif 
yang lebih objektif dan melihat kepada perkembangan pembelajaran murid itu sendiri. 
Maksudnya di peringkat awal ini- Tahun 1, Tahun 2, dan Tahun 3, murid-murid tidak akan lagi 
dibebankan dengan peperiksaan. Perkara ini seiring dengan hasrat menggantikan budaya 
peperiksaan iaitu mentality exam-oriented di sekolah kepada pentaksiran alternatif yang lebih 
menumpukan kepada learning-centered. 

Keempat, Pembelajaran Abad Ke-21 juga melihat kepada pembinaan karakter, sifat 
manusiawi dan modal insan. Daripada aspek ini, KPM akan memperkasakan nilai sivik. Anak-
anak di peringkat ini juga akan diperlengkap dengan pembinaan karakter, kemahiran dan 
juga nilai-nilai murni. Di atas dasar inilah hala tuju pendidikan KPM di era baru ini adalah 
untuk memastikan kemenjadian murid berteraskan bukan lagi 3M iaitu, “Membaca”, “Menulis” 
dan “Mengira”, tetapi perlu adanya ‘M’ yang keempat. Kita akan berteraskan kepada 4M iaitu 
“Membaca”, “Menulis”, “Mengira” dan juga “Manusiawi”... [Tepuk]  

Melalui inisiatif pembestarian sekolah juga, proses pengajaran dan pembelajaran 
yang memanfaatkan teknologi diperkukuhkan untuk mengoptimumkan potensi murid 
menguasai kemahiran abad ke-21 bagi melahirkan murid yang dinamik, fleksibel dan adaptif 
dalam menghadapi apa juga situasi serta berjaya menepati cabaran kehidupan di era 
Revolusi Industri 4.0. Akhir sekali, saya mengalu-alukan sokongan padu daripada komuniti 
dan pihak swasta dalam menjayakan pendidikan abad ke-21.  

Revolusi Industri 4.0 dan TVET. Tuan Yang di-Pertua, terima kasih kepada Yang 
Berhormat Permatang Pauh dan Yang Berhormat Bera kerana membangkitkan isu mengenai 
pengiktirafan Sijil TVET. Isu pengiktirafan Sijil TVET adalah di antara kemelut yang diwarisi 
daripada pentadbiran lama yang bakal diselesaikan oleh Kerajaan Pakatan Harapan... 
[Tepuk] Sijil Vokasional Malaysia (SVM) telah disetarakan dengan tiga kredit SPM dan layak 
digunakan mengikut keperluan seperti pendidikan, latihan atau pekerjaan. Daripada aspek 
akreditasi MQA untuk Diploma Vokasional Malaysia pula ataupun DVM, pihak Kementerian 
Pendidikan telah mengambil langkah proaktif untuk menjalankan bengkel bimbingan khas 
untuk menyelesaikan isu akreditasi MQA bagi program-program yang belum lagi menerima 
akreditasi penuh daripada MQA. 

KPM juga sedang membangunkan program bersama dengan Malaysian Technical 
University Network ataupun MTUN yang mana di Malaysia ini terdapat empat MTUN. 

(i) UTHM; 

(ii) UTeM; 

(iii) UMP; dan 

(iv) UniMAP. 

MTUN ini telah bekerjasama dengan KPM untuk memperkasakan laluan bagi pelajar 
TVET melanjutkan pendidikan ke peringkat sarjana muda ke atas melalui tiga kaedah laluan 
iaitu laluan khas ataupun bridging, dengan izin, untuk program selain bidang teknologi.  

Keduanya, kemasukan terus melalui program khusus teknologi, serta yang ketiga, 
program kemasukan melalui Accreditation of Prior Experiential Learning (APEL) iaitu 
berteraskan pengalaman mereka di industri.  

Untuk makluman Yang Berhormat Johor Bahru, Yang Berhormat Ledang dan Yang 
Berhormat Bera pula, MQA bersama Jabatan Pembangunan Kemahiran (JPK) sedang 
membangunkan sistem akreditasi tunggal supaya terdapat kesetaraan kelayakan oleh 
kedua-dua pihak.  

Penyelarasan program-program TVET yang merentasi enam kementerian juga akan 
dilihat oleh Jawatankuasa Pemerkasaan TVET untuk menyelaraskan program TVET 
mengikut permintaan industri. Bagi menangani aspek kebolehpasaran, peningkatan 
kemahiran dan penambahbaikan kurikulum seperti yang dibangkitkan Yang Berhormat Johor 
Baru, Yang Berhormat Bukit Bendera, Yang Berhormat Kubang Kerian, Yang Berhormat 
Bera, Yang Berhormat Tampin, Yang Berhormat Pasir Salak dan Yang Berhormat Rembau 



kompetensi, dengan izin, competency-based curriculum dengan mengambil kira pengetahuan, kemahiran, sikap dan tingkah laku serta nilai yang relevan bagi menyediakan murid menghadapi cabaran abad ke-21. Ketiga, pentaksiran akan berubah. Iaitu KPM akan menggantikan peperiksaan untuk murid tahap satu iaitu tahun satu, tahun dua dan tahun tiga dengan pentaksiran alternatif yang lebih objektif dan melihat kepada perkembangan pembelajaran murid itu sendiri. Maksudnya di peringkat awal ini- Tahun 1, Tahun 2, dan Tahun 3, murid-murid tidak akan lagi dibebankan dengan peperiksaan. Perkara ini seiring dengan hasrat menggantikan budaya peperiksaan iaitu mentality exam-oriented di sekolah kepada pentaksiran alternatif yang lebih menumpukan kepada learning-centered. Keempat, Pembelajaran Abad Ke-21 juga melihat kepada pembinaan karakter, sifat manusiawi dan modal insan. Daripada aspek ini, KPM akan memperkasakan nilai sivik. Anak- anak di peringkat ini juga akan diperlengkap dengan pembinaan karakter, kemahiran dan juga nilai-nilai murni. Di atas dasar inilah hala tuju pendidikan KPM di era baru ini adalah untuk memastikan kemenjadian murid berteraskan bukan lagi 3M iaitu, "Membaca", "Menulis" dan "Mengira", tetapi perlu adanya 'M' yang keempat. Kita akan berteraskan kepada 4M iaitu "Membaca", "Menulis", "Mengira" dan juga "Manusiawi"... [Tepuk]. Melalui inisiatif pembestarian sekolah juga, proses pengajaran dan pembelajaran yang memanfaatkan teknologi diperkukuhkan untuk mengoptimumkan potensi murid menguasai kemahiran abad ke-21 bagi melahirkan murid yang dinamik, fleksibel dan adaptif dalam menghadapi apa juga situasi serta berjaya menepati cabaran kehidupan di era Revolusi Industri 4.0. Akhir sekali, saya mengalu-alukan sokongan padu daripada komuniti dan pihak swasta dalam menjayakan pendidikan abad ke-21. Revolusi Industri 4.0 dan TVET. Tuan Yang di-Pertua, terima kasih kepada Yang Berhormat Permatang Pauh dan Yang Berhormat Bera kerana membangkitkan isu mengenai pengiktirafan Sijil TVET. Isu pengiktirafan Sijil TVET adalah di antara kemelut yang diwarisi daripada pentadbiran lama yang bakal diselesaikan oleh Kerajaan Pakatan Harapan... [Tepuk] Sijil Vokasional Malaysia (SVM) telah disetarakan dengan tiga kredit SPM dan layak digunakan mengikut keperluan seperti pendidikan, latihan atau pekerjaan. Daripada aspek akreditasi MQA untuk Diploma Vokasional Malaysia pula ataupun DVM, pihak Kementerian Pendidikan telah mengambil langkah proaktif untuk menjalankan bengkel bimbingan khas untuk menyelesaikan isu akreditasi MQA bagi program-program yang belum lagi menerima akreditasi penuh daripada MQA. KPM juga sedang membangunkan program bersama dengan Malaysian Technical University Network ataupun MTUN yang mana di Malaysia ini terdapat empat MTUN. (i) UTHM; (ii) UTeM; (iii) UMP; dan. (iv) UniMAP. MTUN ini telah bekerjasama dengan KPM untuk memperkasakan laluan bagi pelajar TVET melanjutkan pendidikan ke peringkat sarjana muda ke atas melalui tiga kaedah laluan iaitu laluan khas ataupun bridging, dengan izin, untuk program selain bidang teknologi. Keduanya, kemasukan terus melalui program khusus teknologi, serta yang ketiga, program kemasukan melalui Accreditation of Prior Experiential Learning (APEL) iaitu berteraskan pengalaman mereka di industri. Untuk makluman Yang Berhormat Johor Bahru, Yang Berhormat Ledang dan Yang Berhormat Bera pula, MQA bersama Jabatan Pembangunan Kemahiran (JPK) sedang membangunkan sistem akreditasi tunggal supaya terdapat kesetaraan kelayakan oleh kedua-dua pihak. Penyelarasan program-program TVET yang merentasi enam kementerian juga akan dilihat oleh Jawatankuasa Pemerkasaan TVET untuk menyelaraskan program TVET mengikut permintaan industri. Bagi menangani aspek kebolehpasaran, peningkatan kemahiran dan penambahbaikan kurikulum seperti yang dibangkitkan Yang Berhormat Johor Baru, Yang Berhormat Bukit Bendera, Yang Berhormat Kubang Kerian, Yang Berhormat Bera, Yang Berhormat Tampin, Yang Berhormat Pasir Salak dan Yang Berhormat Rembau.